El manual del KNetWalk

# El manual del KNetWalk

Winkelmolen, Fela `<fela.kde@gmail.com>`

Trounev, Eugene `<eugene.trounev@gmail.com>`

Traductor: Antoni Bella
revisió 3.3.2 (KDE Gear 21.08) (26 de juliol de 2021)

Dret de reproducció © 2007 Fela Winkelmolen

Avís legal

El KNetWalk, un joc per a administradors de sistema.

Llistat de taules

4.1. Dreceres

Capítol 1. Introducció
Introducció

# Capítol 1. Introducció

### Tipus de joc:

Estratègia

### Nombre de possibles jugadors:

Un

El KNetWalk és un joc de lògica d'un sol jugador.

L'objectiu del joc és iniciar la LAN, connectant tots els terminals amb el servidor, en tan pocs torns com sigui possible.

Capítol 2. Com jugar
Com jugar

# Capítol 2. Com jugar

### Objectiu:

Connectar cada client amb el servidor, sense deixar cap cable desconnectat.

Al jugador se li presenta una quadrícula rectangular que conté un servidor, diversos terminals i peces de cable. L'objectiu del joc és fer girar aquests elements fins que cada client estigui connectat amb el servidor, i sense deixar cables desconnectats. De manera opcional, podeu intentar obtenir una puntuació alta minimitzant la quantitat de girs necessaris.

El clic esquerre sobre un quadrat el farà girar en sentit contrari a les agulles del rellotge, mentre que el clic dret el farà girar en el sentit de les agulles del rellotge. El clic del mig marcarà un quadrat com bloquejat i evitarà que es giri a menys que es desbloquegi mitjançant un altre clic del mig. Això pot ser molt útil per a marcar quadrats que se sap que estan en l'orientació correcta. La barra d'estat mostrarà el nombre de clics fins ara.

Capítol 3. Les regles del joc, estratègies i consells
Les regles del joc, estratègies i consells

# Capítol 3. Les regles del joc, estratègies i consells

## Regles

- Només hi ha una possible solució correcta per a cada partida.

- Quan jugueu amb el nivell de dificultat Molt difícil, les connexions podran embolcallar d'esquerra a dreta i de dalt a baix.

- La partida acabarà quan cada terminal i cada cable estigui connectat amb el servidor.

- La puntuació recompensa el menor nombre de clics que heu realitzat per a completar la partida. Com més baix sigui aquest nombre, millor.

Les estratègies i consells
Les estratègies i consells

## Les estratègies i consells

- Comenceu a cercar els quadrats on l'orientació es pugui determinar amb facilitat.

- Quan esteu segur de l'orientació d'un quadrat, podreu marcar-lo amb el botó mig del ratolí. Això és particularment útil en les partides més difícils.

- Cerqueu els cables en forma d'I i en forma de T que es trobin a prop de les vores, i els cables en forma de L prop de les cantonades. La posició d'aquests quadrats es pot determinar amb facilitat, llevat que esteu jugant amb el nivell de dificultat Molt difícil.

- Quan es juga amb el nivell de dificultat Molt difícil, un bon lloc per a començar a mirar és a prop dels quadrats buits, si n'hi ha, i prop de les regions que contenen molts terminals agrupats.

- Fins i tot quan es juga amb el mateix nivell de dificultat, algunes partides són més fàcils que d'altres, reinicieu la partida per a obtenir un tauler diferent.

- Per a obtenir una bona puntuació, només feu un moviment quan n'esteu segur.

Capítol 4. Resum de la interfície
Resum de la interfície

# Capítol 4. Resum de la interfície

## Elements de menú

Joc → Nova (Ctrl+N)

  Inicia una partida nova. Crea un tauler aleatori emprant el nivell de dificultat actual.

Joc → Pausa (P)

  Posa en pausa el temps de la partida. Torneu a fer clic sobre l'element de menú per a reprendre-la. Recordeu que quan la partida estigui en pausa, el tauler desapareixerà, ja que seria injust si poguéssiu cercar moviments bons sense la pressió del temps.

Joc → Mostra les puntuacions (Ctrl+H)

  Mostra un diàleg que conté les puntuacions més altes per als diferents nivells de dificultat.

Joc → Surt (Ctrl+Q)

  Surt del programa.

Mou → Resol

  Empreu-lo per a renunciar a una partida. Us mostra la solució, però el rècord no es considerarà com una puntuació més alta.

Mou → Desbloqueja-ho to

  Desbloqueja totes les cel·les que ha bloquejat prèviament el jugador emprant la tecla Espai o automàticament després de marcar l'opció Bloqueig automàtic a la pàgina General del diàleg Configuració - KNetWalk.

Arranjament → Dificultat

  Permet establir el nivell de dificultat des d'un submenú.

  Hi ha cinc nivells de dificultat:

  - Fàcil: 5 files, 5 columnes, sense embolcallar.

  - Mitjana: 7 files, 7 columnes, sense embolcallar.

  - Difícil: 9 files, 9 columnes, sense embolcallar.

  - Molt difícil: 9 files, 9 columnes, amb embolcall.

  - Personalitzada: S'utilitzaran les opcions de configuració que heu establert en el diàleg Configuració - KNetWalk.

Arranjament → Configura el KNetWalk…

  Obre el diàleg Configuració - KNetWalk. Per a més informació, vegeu la Configuració del joc.

De manera addicional, el KNetWalk té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Configuració del joc
Configuració del joc

## Configuració del joc

Per a obrir el diàleg Configuració - KNetWalk, seleccioneu l'element de menú Arranjament → Configura el KNetWalk….

### General

Emprant aquesta pàgina podreu canviar les opcions de configuració del joc.

Reprodueix els sons

  Si està marcada, el KNetWalk reproduirà els sons del joc.

Bloqueig automàtic

  Bloqueja automàticament la cel·la després del gir.

Inverteix els botons del ratolí

  Si està marcada, el KNetWalk emprarà el clic esquerre per al gir en sentit de les agulles del rellotge i el clic dret per al gir en sentit contrari de les agulles del rellotge.

Durada del gir:

  Aquí podeu determinar el temps necessari per a animar un sol gir de la cel·la.

### Tema

Per a seleccionar el tema amb el qual voleu jugar, aneu a la secció Tema. El tema es carregarà fent clic a D'acord o Aplica. La partida actual acabarà i començarà una de nova. Podeu fer clic sobre el botó Per omissió per a restaurar el tema predeterminat.

### Partida personalitzada

Aquesta pàgina es pot utilitzar per a configurar les opcions de configuració de les partides personalitzades. Podeu escollir una Amplada: i Alçada: del tauler i marcar Embolcallament si el tauler ha d'embolcallar d'esquerra a dreta i de dalt a baix.

Dreceres
Dreceres

## Dreceres

Les dreceres predeterminades són les següents:

Taula 4.1. Dreceres

Inicia una partida nova | Ctrl+N
Pausa | P
Mostra les millors puntuacions | Ctrl+H
Surt | Ctrl+Q
Ajuda | F1
Ajuda «Què és això?» | Maj+F1
Mou a l'esquerra | Fletxa esquerra
Mou a la dreta | Fletxa dreta
Mou amunt | Fletxa amunt
Mou avall | Fletxa avall
Gira en sentit horari | Retorn
Gira en sentit antihorari | Ctrl+Retorn
Commuta el bloqueig | Espai

Capítol 5. Crèdits i llicència
Crèdits i llicència

# Capítol 5. Crèdits i llicència

KNetWalk

Copyright del programa 2004 - 2007 per en Andi Peredri, Thomas Nagy i Fela Winkelmolen `(fela.kde AT gmail.com)`

Copyright de la documentació 2007 per en Fela Winkelmolen `(fela.kde AT gmail.com)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.